
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1264 

24 Ιουλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθιέρωση υπερωριακής εργασίας νυχτερινών και 
εξαιρέσιμων ωρών για υπαλλήλους με σχέση 
εργασίας ιδιωτικού δικαίου της Γενικής Γραμ¬ 
ματείας Δημόσιας Διοίκησης και Ηλεκτρονικής 
Διακυβέρνησης του Υπουργείου Εσωτερικών, Δη¬ 
μόσιας Διοίκησης και Αποκέντρωσης. 1 

Καθιέρωση υπερωριακής εργασίας για το προσωπικό 
της Γενικής Γραμματείας Δημόσιας Διοίκησης και 
Ηλεκτρονικής Διακυβέρνησης του Υπουργείου Εσω¬ 
τερικών, Δημόσιας Διοίκησης και Αποκέντρωσης. 2 
Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για τη χο¬ 
ρήγηση δανείου στην Ανώνυμη Εταιρεία Διαχει¬ 
ριστής Εθνικού Συστήματος Φυσικού Αερίου Α.Ε. 


(Δ.Ε.Σ.Φ.Α Α.Ε.) ποσού 10.000.000,00 ευρώ. 3 

Καθορισμός του Εσωτερικού Κανονισμού Λειτουρ¬ 
γίας του Διδασκαλείου Νηπιαγωγών του Παιδα¬ 
γωγικού Τμήματος Προσχολικής Εκπαίδευσης του 

Πανεπιστημίου Κρήτης. 4 

Ανάθεση έργου στην Εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 5 

Μερική Μετατροπή του Καταστήματος Κράτησης Τρι¬ 
κάλων τύπου Β σε Θεραπευτικό Κατάστημα. 6 

Έγκριση υπερωριακής απασχόλησης υπαλλήλων της 
Δ/νσης ΚΕΠ της Ν.Α. Μαγνησίας. 7 


ΑΠΟΦΑΣΕΙΣ 

Αριθμ. ΔΙΔΚ/Φ.5/3/17237 (1) 


Καθιέρωση υπερωριακής εργασίας νυχτερινών και εξαι¬ 
ρέσιμων ωρών για υπαλλήλους με σχέση εργασί¬ 
ας ιδιωτικού δικαίου της Γ ενικής Γ ραμματείας Δη¬ 
μόσιας Διοίκησης και Ηλεκτρονικής Διακυβέρνησης 
του Υπουργείου Εσωτερικών, Δημόσιας Διοίκησης 
και Αποκέντρωσης. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 16 του ν. 3205/2003 (ΦΕΚ 297/Β/ 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α.... κ.λπ.». 


β) Του π.δ. 320/1998 (ΦΕΚ 149/Α/5.7.1988) «Οργανισμός 
των Υπηρεσιών του Υπουργείου Προεδρίας της Κυ¬ 
βέρνησης», όπως τροποποιήθηκε και συμπληρώθηκε 
μεταγενέστερα. 

γ) Του π.δ. 373/1995 (ΦΕΚ 201/Α/14.9.1995) «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

δ) Του π.δ. 400/1995 (ΦΕΚ 336/Α/1.11.1995) «Σύσταση Γε¬ 
νικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός αρμοδιοτήτων της». 

2. Την υπ’ αριθμ. 2/72757/0022/31.12.2003 Εγκύκλιο του 
Γ.Λ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 κ.λπ.». 

3. Την υπ’ αριθμ. 2/7093/0022 (ΦΕΚ 215/Β/5.2.2004) «Επέ¬ 
κταση των διατάξεων του ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α.». 

4. Την υπ’ αριθμ. 1119/9.2.2007 απόφαση της Δ/νσης 
Εργασίας της Νομαρχίας Αθηνών «Έγκριση εργασίας 
κατά τις Κυριακές και Αργίες». 

5. Την υπ’ αριθμ. ΔΙΔΚ/Φ.5.1/28736/15.12.2006 (ΦΕΚ 
1890/Β/29.12.2006) απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης με την 
οποία καθορίζεται ωράριο σε εικοσιτετράωρη βάση 
κατά τις εργάσιμες μέρες, καθώς και Σάββατο, Κυ¬ 
ριακές και αργίες για τους οδηγούς της Διεύθυνσης 
Κρατικών Αυτοκινήτων, των υπαλλήλων της Διεύθυν¬ 
σης Ηλεκτρονικής Επεξεργασίας Στοιχείων και των 
υπαλλήλων του Τμήματος της Διοικητικής Μέριμνας 
της Διεύθυνσης Διοικητικού. 

6. Το γεγονός ότι για την κάλυψη της προαναφερθεί- 
σας ανάγκης προκαλείται δαπάνη ποσού είκοσι πέντε 
χιλιάδων ευρώ (25.000 €) που θα καλυφθεί από τις πι¬ 
στώσεις του Φ.07/150 ΚΑΕ 0512, αποφασίζουμε: 

1. Εγκρίνουμε την υπερωριακή απασχόληση πέραν 
του κανονικού ωραρίου και κατά τις νυχτερινές ώρες 
και εξαιρέσιμες ημέρες από 1.7.2007 μέχρι 30.9.2007 με 
την προβλεπόμενη από το νόμο αμοιβή του ανωτέρω 
προσωπικού που αναφέρεται στην παρ. 5 του σκεπτικού 
της παρούσας απόφασης. 

2. Οι ώρες της κατά τα ανωτέρω με αμοιβή υπερωρια- 
κής εργασίας για τον καθένα το μήνα και ο αριθμός του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


προσωπικού που θα εργάζεται υπερωριακά, ορίζονται, 
ως ακολούθως: 

α) Μέχρι τριάντα δύο (32) ώρες το μήνα για τριάντα 
ένα (31) οδηγούς αυτοκινήτων της Γ.Γ.Δ.Δ. & Η.Δ. του 
ΥΠ.ΕΣ.Δ.Δ.Α. (και αποσπασμένοι), οι οποίες διαχωρίζο¬ 
νται σε 16 νυχτερινές και 16 εξαιρέσιμες. 

β) Μέχρι δεκαέξι (16) εξαιρέσιμες ώρες το μήνα για 
τέσσερις (4) υπαλλήλους (τεχνίτες οχημάτων). 

3. Ο αριθμός των εν λόγω υπαλλήλων μπορεί να αυ¬ 
ξάνεται σύμφωνα με τις ανάγκες της υπηρεσίας με 
ανάλογη μείωση των ωρών υπερωριακής εργασίας με 
την προϋπόθεση ότι δεν θα γίνει υπέρβαση των εγγε- 
γραμένων πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. ΔΙΔΚ/Φ.5/3/17238 (2) 

Καθιέρωση υπερωριακής εργασίας για το προσωπικό 
της Γενικής Γραμματείας Δημόσιας Διοίκησης και 
Ηλεκτρονικής Διακυβέρνησης του Υπουργείου Εσω¬ 
τερικών, Δημόσιας Διοίκησης και Αποκέντρωσης. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 16 του ν. 3205/2003 (ΦΕΚ 297Β/23.12.2003) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α.... κ.λπ.». 

β) Του π.δ. 320/1998 (ΦΕΚ 149Α/5.7.1988) «Οργανισμός 
των Υπηρεσιών του Υπουργείου Προεδρίας της Κυ¬ 
βέρνησης», όπως τροποποιήθηκε και συμπληρώθηκε 
μεταγενέστερα. 

γ) Του π.δ/τος 373/1995 (ΦΕΚ 201 Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης 
και Εσωτερικών στο Υπουργείο Εσωτερικών, Δημόσιας 
Διοίκησης και Αποκέντρωσης και καθορισμός των αρ¬ 
μοδιοτήτων του». 

δ) Του π.δ/τος 400/1995 (ΦΕΚ 336Α/1.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός αρμοδιοτήτων της». 

2. Την υπ’ αριθμ. 2/72757/0022/31.12.2003 Εγκύκλιο του 
Γ.Λ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 κ.λπ.». 

3. Την υπ’ αριθμ. ΔΙΔΚ/Φ.5.1/28736/15.12.2006 (ΦΕΚ 
1890/Β/29.12.2006) απόφαση του Υπουργού Εσωτερικών, 
Δημόσιας Διοίκησης και Αποκέντρωσης «Καθορισμός 
ωραρίου σε εικοσιτετράωρη βάση και κατά τις εργά¬ 
σιμες ημέρες, καθώς και Σάββατα, Κυριακές και αργίες 
κ,τλ.». 

4. Την υπηρεσιακή ανάγκη να προσφέρει υπηρεσία 
και πέραν του κανονικού ωραρίου ορισμένο προσωπι¬ 
κό των κλάδων ΠΕ, ΤΕ, ΔΕ, ΥΕ και λόγω εκτάκτων και 
επειγουσών αναγκών. 


Συγκεκριμένα: 

α) Την υποστήριξη της λειτουργίας όλων των ΚΕΠ. 

β) Την ανάπτυξη του Ολοκληρωμένου Συστήματος 
Διαχείρισης Ανθρωπίνων Πόρων της Γ.Γ.Δ.Δ. & Η.Δ. 

γ) Το γεγονός ότι με τις διατάξεις της Π.Υ.Σ. 35/21.7.2000, 
η υπηρεσία μας καθίσταται αρμόδια για την επεξερ¬ 
γασία των προτάσεων-αιτημάτων και στοιχείων, των 
φορέων του δημόσιου τομέα που αφορούν διορισμούς, 
πλήρωση θέσεων, τις προσλήψεις ή συμβάσεις έργου 
καθώς και για την εισήγηση στην Τριμελή Επιτροπή και 
την κατάρτιση της τελικής απόφασης. Επιπλέον έχει 
αναλάβει τη δημιουργία και ενημέρωση βάσης δεδο¬ 
μένων για την παρακολούθηση των προσλήψεων του 
προσωπικού. 

5. Το γεγονός ότι για την κάλυψη της προαναφερθεί- 
σας ανάγκης προκαλείται δαπάνη ποσού εκατόν πε¬ 
νήντα χιλιάδων ευρώ (150.000 €) και πενήντα χιλιάδων 
ευρώ (50.000 €) που θα καλυφθούν από τις πιστώσεις 
του Φ.07/150 ΚΑΕ 0511, 512 αντίστοιχα και τεσσάρων 
χιλιάδων πεντακοσίων ευρώ (4.500 €) που θα καλυφθούν 
από τις πιστώσεις του Φ.07/630 ΚΑΕ 511, αποφασίζου¬ 
με: 

1. Εγκρίνουμε την υπερωριακή απασχόληση από 
1.7.2007 έως 30.9.2007 με την προβλεπόμενη από το 
Νόμο αμοιβή του προσωπικού που αναφέρεται στην παρ. 
4 του ανωτέρω σκεπτικού της παρούσας απόφασης. 

2. Οι ώρες της κατ’ανωτέρω με αμοιβή υπερωριακής 
εργασίας για τον καθένα το μήνα και ο αριθμός του 
προσωπικού που θα εργάζεται υπερωριακά, ορίζονται, 
ως ακολούθως: 

α) Μέχρι 92 ώρες το μήνα για 63 οδηγούς αυτοκινή¬ 
των (μόνιμοι και αποσπασμένοι) της Γ.Γ.Δ.Δ. & Η.Δ. του 
ΥΠ.ΕΣ.Δ.Δ.Α., οι οποίοι διαχωρίζονται σε 60 ημερήσιες, 
16 νυχτερινές και 16 εξαιρέσιμες. 

β) Μέχρι 60 ώρες το μήνα για 2 υπαλλήλους ειδικότη¬ 
τας τεχνιτών (φανοποιοί, ηλεκτροτεχνίτες κ.λπ.). 

γ) Μέχρι 92 ώρες το μήνα για 3 υπαλλήλους του 
Τμήματος Διοικητικής Μέριμνας της Διεύθυνσης Διοι¬ 
κητικού της Γ.Γ.Δ.Δ. & Η.Δ. του ΥΠ.ΕΣ.Δ.Δ.Α, οι οποίες 
διαχωρίζονται σε 60 ημερήσιες, 16 νυχτερινές και 16 
εξαιρέσιμες. 

δ) Μέχρι 92 ώρες το μήνα για 3 υπαλλήλους της Δι¬ 
εύθυνσης Ηλεκτρονικής Επεξεργασίας Στοιχείων της 
Γ.Γ.Δ.Δ. & Η.Δ. του ΥΠ.ΕΣ.Δ.Δ.Α, οι οποίες διαχωρίζονται 
σε 60 ημερήσιες, 16 νυχτερινές και 16 εξαιρέσιμες. 

ε) Μέχρι 60 ώρες το μήνα για 60 υπαλλήλους των 
κλάδων ΠΕ, ΤΕ, ΔΕ και ΥΕ ( μόνιμοι και αποσπασμένοι) 
της Γ.Γ.Δ.Δ. & Η.Δ. του ΥΠ.ΕΣ.Δ.Δ.Α. 

στ) Μέχρι 40 ώρες το μήνα για 3 υπαλλήλους των 
κλάδων ΠΕ, ΤΕ, ΔΕ και ΥΕ (μόνιμοι και αποσπασμένοι) 
της Γ ενικής Γ ραμματείας Ισότητας. 

3. Ο αριθμός των εν λόγω υπαλλήλων μπορεί να αυ¬ 
ξάνεται σύμφωνα με τις ανάγκες της υπηρεσίας με 
ανάλογη μείωση των ωρών υπερωριακής εργασίας με 
την προϋπόθεση ότι δε θα γίνει υπέρβαση των εγγε- 
γραμένων πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

Αριθμ. 2/41979/0025 (3) 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για τη χορή¬ 
γηση δανείου στην Ανώνυμη Εταιρεία Διαχειριστής 
Εθνικού Συστήματος Φυσικού Αερίου Α.Ε. (Δ.Ε.Σ.ΦΑ 
Α.Ε.) ποσού 10.000.000,00 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (συνεδρίαση υπ’ αριθμ. 8/2.2.2006) 
η οποία ενέκρινε τη δανειοδότηση της Δημόσιας Επιχεί¬ 
ρησης Αερίου Α.Ε. (ΔΕΠΑ) από την Ευρωπαϊκή Τράπεζα 
Επενδύσεων (ΕΙΒ). 

3. Την από 3.2.2006 δανειακή σύμβαση, μεταξύ της 
Ευρωπαϊκής Τράπεζας Επενδύσεων (ΕΙΒ) και της Δημό¬ 
σιας Επιχείρησης Αερίου Α.Ε. (ΔΕΠΑ Α.Ε), για χορήγηση 
πίστωσης ποσού 22.000.000,00 €. 

4. Την υπ’ αριθμ. 2/26807/0025/11.5.2007 τροποποίηση 
των αποφάσεων εγγύησης του Υπουργού Οικονομίας 
και Οικονομικών με τις οποίες παρασχέθηκε η εγγύη¬ 
ση του Ελληνικού Δημοσίου, στην Ευρωπαϊκή Τράπεζα 
Επενδύσεων (Ε.Τ.ΕΠ), και στην εταιρεία Ευρωπαϊκή Κοι¬ 
νότητα Άνθρακα και Χάλυβα (Ε.Κ.Α.Χ) για τη μεταβίβα¬ 
ση των ήδη χορηγηθέντων δανείων από την εταιρεία 
Δ.Ε.Π.Α Α.Ε. στην εταιρεία Δ.Ε.Σ.Φ.Α Α.Ε. 

5. Το υπ’ αριθμ. 5530/9.6.2007 έγγραφο της ΕΙΒ. 

6. Το από 20.6.2007 έγγραφο της Ευρωπαϊκής Τράπε¬ 
ζας Επενδύσεων, σχετικά με τους όρους της εκταμίευ- 
σης του δανείου, ποσού 10.000.000,00 €. 

7. Την υπ’ αριθμ. 10/02/14.6.2007 απόφαση του Διοικη¬ 
τικού Συμβουλίου της Ανώνυμης Εταιρείας Διαχειριστής 
Εθνικού Συστήματος Φυσικού Αερίου Α.Ε. (ΔΕΣΦΑ ΑΕ). 

8. Το υπ’ αριθμ. 1226/15.6.2007 έγγραφο της Ανώνυμης 
Εταιρείας Διαχειριστής Εθνικού Συστήματος Φυσικού 
Αερίου Α.Ε. (ΔΕΣΦΑ ΑΕ), με το οποίο ζητά την παροχή 
της εγγύησης του Ελληνικού Δημοσίου προς την Ευ¬ 
ρωπαϊκή Τ ράπεζα Επενδύσεων για δανεισμό της ποσού 
10.000.000,00 ευρώ. 

9. Την απόφαση της Διυπουργικής Επιτροπής του 
άρθρου 5 του ν. 2322/1995 (συνεδρίαση υπ’ αριθμ. 
20/29.6.2007) με την οποία παρασχέθηκε η σύμφωνη 
γνώμη της στον Υφυπουργό Οικονομίας και Οικονο¬ 
μικών για την παροχή της εγγύησης του Ελληνικού 
Δημοσίου. 

10. Το Προεδρικό Διάταγμα υπ’ αριθμ. 81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονο¬ 
μίας και Οικονομικών στο Υπουργείο Οικονομίας και 
Οικονομικών». 

11. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 
37930/ΔΙΟΕ1264/14.10.2005 (ΦΕΚ Β' 1432) «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», αποφασίζουμε: 

Παρέχουμε την εγγύηση του Ελληνικού Δημοσίου 
προς την Ευρωπαϊκή Τράπεζα Επενδύσεων (ΕΙΒ) για 
την κάλυψη των υποχρεώσεων της Ανώνυμης Εταιρεί¬ 
ας Διαχειριστής Εθνικού Συστήματος Φυσικού Αερίου 
Α.Ε. (ΔΕΣΦΑ ΑΕ) που προέρχονται από την εκταμίευση 
ποσού 10.000.000,00 €, δυνάμει της μεταξύ τους σύμ¬ 
βασης δανείου συνολικού ποσού 22.000.000,00 € που 


υπεγράφη στις 3.2.2006, με σκοπό τη χρηματοδότηση 
του έργου της σύνδεσης του ελληνικού συστήματος με 
νέες πηγές τροφοδοσίας στην Ασία (αγωγός υψηλής 
πίεσης Κομοτηνή - Αλεξανδρούπολη- Κήποι). 

Με την εγγύηση αυτή, το Ελληνικό Δημόσιο αναλαμ¬ 
βάνει να καλύψει τις υποχρεώσεις της ΔΕΣΦΑ Α.Ε, που 
απορρέουν από τη σύμβαση εγγύησης που θα υπογρά¬ 
φει μεταξύ του Ελληνικού Δημοσίου και της Ευρωπαϊκής 
Τράπεζας Επενδύσεων (ΕΙΒ). 

Η ΕΙΒ παρακαλείται να μας στείλει θεωρημένο αντί¬ 
γραφο της σχετικής δανειακής σύμβασης. 

Καθορίζουμε προμήθεια υπέρ του Ελληνικού Δημοσίου 
για την παρεχόμενη εγγύησή του 1% η οποία θα υπολο¬ 
γίζεται και θα αποδίδεται σ’ αυτό από τη ΔΕΣΦΑ Α..Ε. 
σύμφωνα με τα οριζόμενα στο έγγραφό μας υπ’αριθμ. 
2009593/1391/7.2.1996. 

Από τις διατάξεις της παρούσας θα προκληθεί δαπάνη 
εις βάρος του Κρατικού Προϋπολογισμού, σε περίπτωση 
κατάπτωσης της εγγύησης του Δημοσίου, το ύψος της 
οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 67797/Β1 (4) 

Καθορισμός του Εσωτερικού Κανονισμού Λειτουργίας 
του Διδασκαλείου Νηπιαγωγών του Παιδαγωγικού 
Τμήματος Προσχολικής Εκπαίδευσης του Πανεπι¬ 
στημίου Κρήτης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 6 και 8 παρ. 2 του ν. 2327/1995 
“Εθνικό Συμβούλιο Παιδείας, ρύθμιση θεμάτων έρευνας, 
παιδείας και μετεκπαίδευσης και άλλες διατάξεις” (Α' 
156). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

γ) Της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

δ) Της υπ’ αριθμ. 37930/ΔΙΘΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β’ 1432), όπως 
τροποποιήθηκε με την αριθμ. 5733/ΔΙΟΕ179/13.2.2006 (Β' 
204) όμοια απόφαση. 

2. Την πρόταση της Γενικής Συνέλευσης Ειδικής Σύν¬ 
θεσης του Παιδαγωγικού Τμήματος Προσχολικής Εκ¬ 
παίδευσης του Πανεπιστημίου Κρήτης (Συνεδρία αριθμ. 
336/6.7.2006). 

3. Το γεγονός ότι από την εφαρμογή της παρούσης δεν 
προκαλείται δαπάνη εις βάρος του κρατικού προϋπολο- 

γισμού, καθόσον οι δραστηριότητες του εν λόγω Διδα¬ 
σκαλείου θα καλύπτονται από την ήδη υφιστάμενη ειδική 
επιχορήγηση προς το Πανεπιστήμιο Κρήτης, η οποία δεν 
θα αυξηθεί περαιτέρω, αποφασίζουμε: 

Ο Κανονισμός Εσωτερικής Λειτουργίας του Διδασκα¬ 
λείου Νηπιαγωγών του Παιδαγωγικού Τμήματος Προ- 
σχολικής Εκπαίδευσης του Πανεπιστημίου Κρήτης έχει 
ως εξής: 

Άρθρο 1 

Ένταξη - Σκοπός - Βασικός Νόμος 

1. Το Διδασκαλείο Νηπιαγωγών είναι ενταγμένο στο 
Παιδαγωγικό Τμήμα Προσχολικής Εκπαίδευσης (Π.Τ.Π.Ε.) 
του Πανεπιστημίου Κρήτης, το οποίο έχει την ευθύνη 
για την οργάνωση και η λειτουργία του, σύμφωνα με 
τα οριζόμενα στο π.δ. 128/1998 (Φ.Ε.Κ. 104/15.5.1998, τ.Α'), 
όπως ισχύει. 

2. Σκοπός του Διδασκαλείου Νηπιαγιυγών είναι η με¬ 
τεκπαίδευση και εξειδίκευση των νηπιαγωγών. 

3. Η δομή, η οργάνωση και η λειτουργία του Διδασκα¬ 
λείου Νηπιαγωγών καθορίζονται σύμφωνα με τις διατά¬ 
ξεις του Κεφαλαίου Β' του ν. 2327/1995 (Φ.Ε.Κ.156/31.7.1995, 
τ.Α'), όπως ισχύει. 

Αρθρο 2 

Κανόνες λειτουργίας 

Η λειτουργία των Συμβουλίων και των Επιτροπών του 
Διδασκαλείου διέπεται από τους ακόλουθους κανόνες, 
εκτός αν υπάρξει διαφορετική νομική ρύθμιση: 

α. Ο Πρόεδρος του Διοικητικού Συμβουλίου ή ο νόμι¬ 
μος αναπληρωτής του συγκαλεί το όργανο με έγγραφη 
πρόσκλησή του, στην οποία αναγράφεται ο χρόνος, 
ο τόπος και τα θέματα της ημερήσιας διάταξης της 
συνεδρίασης. Η πρόσκληση με το απαραίτητο πληρο¬ 
φοριακό υλικό διανέμεται τουλάχιστο δύο εργάσιμες 
ημέρες πριν από τη συνεδρίαση. Σε επείγουσα περί¬ 
πτωση η πρόσκληση αρκεί να γίνει τηλεφωνικά, οπότε 
αποδεικνύεται από σημείωση σε ειδικό βιβλίο που τηρεί 
ο/η Γραμματέας του Διδασκαλείου. 

β. Το όργανο βρίσκεται σε απαρτία, όταν είναι πα¬ 
ρόντα τα μισά από τα μέλη του που έχουν δικαίωμα 
ψήφου. Διαφορετικά το όργανο μπορεί να συγκληθεί 
εκ νέου εντός δέκα ημερών, οπότε τελεί σε απαρτία 
οσαδήποτε μέλη και αν είναι παρόντα. 

γ. Τα θέματα της ημερήσιας διάταξης συζητούνται με 
τη σειρά που αναγράφονται. Με απόφαση της πλειο- 
ψηφίας των παρόντων η σειρά μπορεί να μεταβληθεί. 
Θέματα με το χαρακτήρα του κατεπείγοντος μπορεί 
να συζητηθούν εκτός ημερήσιας διάταξης, ύστερα από 
απόφαση των δύο τρίτων των μελών. 

δ. Η συζήτηση είναι ελεύθερη για όλα τα μέλη του 
οργάνου, με τη χρήση εύλογου χρόνου για την ανάπτυξη 
των απόψεών τους. Εισηγητής των θεμάτων της ημερή¬ 
σιας διάταξης είναι ο Πρόεδρος ή μέλος του οργάνου 
που έχει ορισθεί από τον Πρόεδρο ως εισηγητής του 
θέματος. 

ε. Οι αποφάσεις λαμβάνονται με απόλυτη πλειοψηφία 
των παρόντων μελών. Για την εκτέλεση των αποφάσεων 
μεριμνά ο Πρόεδρος. Γ ια κάθε συνεδρίαση τηρούνται 
πρακτικά στα οποία καταχωρούνται συνοπτικά ή και 
αυτούσια, αν συντρέχει ειδικός λόγος, οι εισηγήσεις, οι 
προτάσεις, οι συζητήσεις και οι αποφάσεις. 


στ. Ο Γ ραμματέας έχει την επιμέλεια και την ευθύνη, 
από κοινού με τον Πρόεδρο, για την τήρηση των πρα¬ 
κτικών, τα οποία υπογράφονται από τον Πρόεδρο και το 
Γραμματέα, δίχως άλλη επικύρωση, και τα πρωτότυπό 
τους κατατίθενται στη Γραμματεία του Διδασκαλείου. 

Άρθρο 3 

Εκλογή Προεδρείου - Γραμματειακή υποστήριξη - 
Οικονομική διαχείριση 

1. Η εσωτερική οργάνωση και η λειτουργία των διοι¬ 
κητικών και οικονομικών υπηρεσιών του Διδασκαλείου 
Νηπιαγωγών, οι διαδικασίες και οι προϋποθέσεις τοπο¬ 
θέτησης του προσωπικού σε αντίστοιχες θέσεις ρυθμί¬ 
ζονται σύμφωνα με τις ισχύουσες διατάξεις των Α.Ε.Ι. 

2. Η εκλογή Προέδρου και Αντιπροέδρων του Διδα¬ 
σκαλείου γίνεται με μυστική ψηφοφορία. Η θέση του 
Προέδρου καταλαμβάνεται από μέλη Δ.Ε.Π. του Π.Τ.Π.Ε. 
που κατέχουν θέση Καθηγητή ή Αναπληρωτή Καθηγη¬ 
τή. Οι θέσεις των Αντιπροέδρων καταλαμβάνονται από 
μέλη Δ.Ε.Π. του Π.Τ.Π.Ε. οποιοσδήποτε βαθμίδας. 

3. Για τη λειτουργία της Γραμματείας του Διδασκα¬ 
λείου Νηπιαγωγών είναι δυνατόν να αποσπώνται εκπαι¬ 
δευτικοί, μετά από εισήγηση του Προέδρου, σύμφωνα 
με τις εκάστοτε ισχύουσες σχετικές διατάξεις. 

4. Η διαχείριση της κρατικής επιχορήγησης για την 
οργάνωση, τη λειτουργία και την εφαρμογή των σκοπών 
του Διδασκαλείου Νηπιαγωγών γίνεται από τη Γ.Σ.Ε.Σ. 
του Διδασκαλείου Νηπιαγωγών και χρησιμοποιείται 
αποκλειστικά για τις ανάγκες του Διδασκαλείου. 

Αρθρο 4 

Εγγραφή και ατομική υπηρεσιακή μερίδα 

1. Η εγγραφή των μετεκπαιδευόμενων εκπαιδευτικών 
στο Διδασκαλείο Νηπιαγωγών γίνεται με την κατάθεση 
στη Γ ραμματεία του Διδασκαλείου, μέσα στις νόμιμες 
προθεσμίες, της αίτησης εγγραφής και των λοιπών δι- 
καιολογητικών που προβλέπονται από τις ισχύουσες 
διατάξεις. 

2. Η Γ ραμματεία ασκεί τον προβλεπόμενο έλεγχο των 
δικαιολογητικών και αντιπαραβάλλει τα στοιχεία με τον 
ονομαστικό πίνακα επιτυχόντων στο Διδασκαλείο. 

3. Σε κάθε μετεκπαιδευόμενο παραδίδεται από τη 
Γ ραμματεία του Διδασκαλείου ο Οδηγός Σπουδών. 

4. Η Γ ραμματεία του Διδασκαλείου τηρεί φάκελο για 
κάθε μετεκπαιδευόμενο, στον οποίο περιέχονταί: 

α) τα δικαιολογητικά που προσκομίστηκαν κατά την 
εγγραφή, 

β) η αναλυτική βαθμολογία των μαθημάτων που πα¬ 
ρακολούθησε και εξετάστηκε ο μετεκπαιδευόμενος, 

γ) οι τυχόν διακρίσεις ή βραβεία που έχει λάβει. 

Το περιεχόμενο του φακέλου είναι προσιτό μόνο στην 
αρμόδια υπηρεσία και στον μετεκπαιδευόμενο. 

Αρθρο 5 

Διάρθρωση των σπουδών 

Οι σπουδές στο Διδασκαλείο Νηπιαγωγών διεξάγονται 
με βάση το σύστημα των εξαμηνιαίων μαθημάτων και 
σύμφωνα με το πρόγραμμα που καταρτίζει η Γ.Σ.Ε.Σ. 
του Διδασκαλείου. Το εκπαιδευτικό έργο κάθε ακαδη¬ 
μαϊκού έτους διαρθρώνεται χρονικά σε δύο ακαδημαϊκά 
εξάμηνα, χειμερινό και εαρινό, των οποίων οι ακριβείς 
ημερομηνίες έναρξης και λήξης συμπίπτουν με τις αντί¬ 
στοιχες ημερομηνίες του Π.Τ.Π.Ε. 

Άρθρο 6 
Κατευθύνσεις 

Το Διδασκαλείο Νηπιαγωγών Κρήτης έχει μία κατεύ¬ 
θυνση: Γενική Αγωγή. 

Η Γ ενική Αγωγή καλύπτεται από επτά (7) τρίωρα εβδο¬ 
μαδιαία εξεταζόμενα μαθήματα ανά εξάμηνο σπουδών 
και περιλαμβάνει και σεμινάρια. Το εβδομαδιαίο πρό¬ 
γραμμα δεν υπερβαίνει τις 21 διδακτικές ώρες. 

Αρθρο 7 

Οργάνωση μαθημάτων 

1. Η διδασκαλία γίνεται σύμφωνα με το ωρολόγιο πρό¬ 
γραμμα που καταρτίζεται με ευθύνη του Προέδρου του 
Διδασκαλείου. Το ωρολόγιο πρόγραμμα αποφασίζεται 
από τη Γ ενική Συνέλευση Ειδικής Σύνθεσης με βάση το 
υπάρχον πρόγραμμα και τις προτάσεις των μετεκπαι- 
δευομένων, και ανακοινώνεται από τη Γραμματεία. Η 
κατανομή του διδακτικού έργου στα εξάμηνα γίνεται 
έτσι ώστε να είναι γνωστά εκ των προτέρων τα χρο¬ 
νικό πλαίσια για τη διδασκαλία μαθημάτων (διαλέξεις, 
παραδόσεις, σεμινάρια). 

2. Η πρόσληψη των διδασκόντων γίνεται με απόφαση 
της Γ ενικής Συνέλευσης Ειδικής Σύνθεσης. 

3. Τα μαθήματα διακρίνονται σε υποχρεωτικά και 
επιλεγόμενα. Ένα επιλεγόμενο μάθημο πραγματοποι¬ 
είται, μόνο εφόσον επιλεγεί από τουλάχιστον επτά (7) 
μετεκπαιδευόμενους. 

4. Κάθε χειμερινό εξάμηνο προσφέρεται από μέλη 
Δ.Ε.Π. του Τμήματος Π.Τ.Π.Ε. ένα Σεμινάριο Διπλω¬ 
ματικής Εργασίας για τους μετεκπαιδευόμενους του 
δευτέρου έτους. Αυτό το Σεμινάριο είναι προαιρετικό 
και πραγματοποιείται μόνο εφόσον επιλεγεί από του¬ 
λάχιστον επτά (7) μετεκπαιδευόμενους. Το Σεμινάριο 
Διπλωματικής Εργασίας επικεντρώνεται σε γραπτές 
σεμιναριακές εργασίες, οι οποίες υποστηρίζονται 
προφορικά, κρίνονται και βαθμολογούνται κατά την 
εξεταστική περίοδο του Ιουνίου. Οι μετεκπαιδευόμενοι 
που επιλέγουν το Σεμινάριο αυτό, απαλλάσσονται 
από ένα προαιρετικό μάθημα του χειμερινού και του 
εαρινού εξαμήνου. 

5. Η Γ Σ.Ε.Σ. του Διδασκαλείου, ύστερα από εισήγηση 
του Δ.Σ., ρυθμίζει κάθε άλλη λεπτομέρεια σχετική με 
τη διάρθρωση και οργάνωση των σπουδών, καθώς και 
ζητήματα σχετικά με την ανάθεση διδακτικού έργου σε 
μέλη Δ.Ε.Π. ή ωρομίσθιο διδακτικό προσωπικό. 

Άρθρο 8 

Περίοδοι διδασκαλίας και εξετάσεων 

1. Το ακαδημαϊκό έτος αρχίζει την 1η Σεπτεμβρίου και 
λήγει την 31η Αυγούστου του επόμενου έτους. 

2. Το εκπαιδευτικό έργο κάθε ακαδημαϊκού έτους 
διαρθρώνεται χρονικά σε δύο (2) εξάμηνα σπουδών 
(χειμερινό και εαρινό). Κάθε εξάμηνο περιλαμβάνει δε¬ 
κατρείς (13), τουλάχιστον, πλήρεις εβδομάδες για δι¬ 
δασκαλία μαθημάτων και δύο (2) και πλέον εβδομάδες 
για εξετάσεις. Σε περιπτώσεις που αυτό είναι αναγκαίο, 
ορίζεται εξεταστική περίοδος και το Σεπτέμβριο. 

3. Η έναρξη και η λήξη των εξαμήνων καθώς και οι 
περίοδοι των εξετάσεων καθορίζονται από τη Γενική 
Συνέλευση Ειδικής Σύνθεσης και ακολουθούν το πρό¬ 
γραμμα του Π.Τ.Π.Ε. 


Αρθρο 9 

Κανονισμός βαθμολογίας 

1. Στο τέλος κάθε εξαμήνου όλοι οι διδάσκοντες κα¬ 
ταθέτουν βαθμολογία για όσους μετεκπαιδευόμενους 
έχουν λάβει μέρος στις εξετάσεις. Η εκτίμηση επίδοσης 
των μετεκπαιδευομένων σε κάθε μάθημα γίνεται με 
γραπτή ή προφορική εξέταση ή με συνδυασμό και των 
δύο, ανάλογα με τις ιδιαιτερότητες κάθε μαθήματος. 
Πρόσθετο κριτήριο στις παραδόσεις μπορεί να είναι ει¬ 
δική εργασία με θέμα που ορίζεται από τον διδάσκοντα. 
Η εκπόνηση γραπτής εργασίας είναι προαιρετική και 
μπορεί να επηρεάσει την τελική εκτίμηση της επίδοσης 
των μετεκπαιδευομένων. 

2. Η βαθμολογική κλίμακα για την αξιολόγηση της 
επίδοσης των μετεκπαιδευομένων ορίζεται από το μη¬ 
δέν (0) έως το δέκα (10). Βάση επιτυχίας είναι ο βαθμός 
πέντε (5). 

3. Η βαθμολογία του Διπλώματος συνάγεται από το 
μέσο όρο των βαθμών σε όλα τα μαθήματα που απαι¬ 
τούνται για την ολοκλήρωση της μετεκπαίδευσης. Βαθ¬ 
μός πτυχίου πάνω από 8,50 έως και 10 χαρακτηρίζεται 
ως «Αριστα», πάνω από 6,50 έως και 8,50 χαρακτηρίζεται 
ως «Λίαν Καλώς» και από 5 έως 6,50 χαρακτηρίζεται 
ως «Καλώς». 

4. Μετεκπαιδευόμενος που αποτυγχάνει σε ένα μά¬ 
θημα έχει το δικαίωμα να επανεξεταστεί στο μάθημα 
αυτό κατά την περίοδο των εξετάσεων του επόμενου 
Σεπτεμβρίου. 

5. Η βαθμολογία κάθε μαθήματος κατατίθεται στη 
Γραμματεία του Διδασκαλείου μέσα σε δεκαπέντε ημέ¬ 
ρες μετά το τέλος της εξεταστικής περιόδου. 

Αρθρο 10 

Χορήγηση αδειών - Αναστολές φοίτησης 

Η χορήγηση αδειών (κανονικών, αναρρωτικών, κύησης, 
λοχείας) στους μετεκπαιδευόμενους πραγματοποιείται 
σύμφωνα με τις ισχύουσες διατάξεις. 

Αναστολή φοίτησης μπορεί να γίνει από ένα μέχρι 
δύο εξάμηνα σπουδών, λόγω δικαιολογημένων απουσιών 
(άδειες κύησης, λοχείας, αναρρωτικές) που υπερβαίνουν 
το 20% των προβλεπόμενων παρουσιών. Η αναστολή 
γίνεται με πράξη του Διοικητικού Συμβουλίου του Δι¬ 
δασκαλείου και κοινοποιείται στο ΥΠ.Ε.Π.Θ. 

Στην περίπτωση χορήγησης αναρρωτικών αδειών 
απαιτείται απόφαση της Β/θμιας Υγειονομικής επι¬ 
τροπής. Σε εξαιρετικές περιπτώσεις (μακροχρόνιας 
ασθένειας) μπορεί να υπερβεί τα δύο εξάμηνα και οι 
απουσίες να υπερβαίνουν το 20% των προβλεπόμενων 
παρουσιών. 

Σε κάθε περίπτωση, εκτός των αναρρωτικών αδειών, 
όταν υπερβαίνουν οι απουσίες το 20% κατά μάθημα 
αλλά και στο σύνολο τους, διακόπτεται η φοίτηση με 
πράξη του Διοικητικού Συμβουλίου του Διδασκαλείου 
και επικυρώνεται με έκδοση υπουργικής απόφασης από 
το ΥΠ.Ε.Π.Θ. 

Αρθρο 11 
Μετεγγραφές 

Πα τις μετεγγραφές μετεκπαιδευόμενων εκπαιδευτι¬ 
κών Πρωτοβάθμιας Εκπαίδευσης στα Διδασκαλεία των 
Πανεπιστημίων ισχύουν όσα αναφέρονται στη σχετική 
υπουργική απόφαση. 

1. Η μετεγγραφή εκπαιδευτικών Πρωτοβάθμιας Εκ¬ 
παίδευσης από Διδασκαλείο σε Διδασκαλείο, στο 
αντίστοιχο Τμήμα (Νηπιαγωγών ή Δασκάλων) και στην 
αντίστοιχη Κατεύθυνση (Γενική ή Ειδική Αγωγή) μπορεί 
να πραγματοποιηθεί σε εξαιρετικές περιπτώσεις, για 
την αντιμετώπιση σοβαρότατων αναγκών, όπως είναι 
οι βαριές και δυσίατες ασθένειες, συνυπηρέτηση συζύ¬ 
γων, σοβαροί οικογενειακοί λόγοι και μόνο σε ποσοστό 
πέντε επί τοις εκατό (5%) των εκπαιδευτικών, οι οποίοι 
μετεκπαιδεύονται στο ίδιο έτος σπουδών στο αντίστοι¬ 
χο Τμήμα και Κατεύθυνση στο Διδασκαλείο υποδοχής. 
Απαραίτητες προϋποθέσεις για την ικανοποίηση της 
μετεγγραφής είναι: 

α) Ο εκπαιδευτικός, ο οποίος ζητά τη μετεγγραφή, 
θα πρέπει να διαθέτει εισαγωγική από τον διαγωνισμό 
για τα Διδασκαλεία βαθμολογία μεγαλύτερη από τη 
βαθμολογία με την οποία εισήχθη και ο τελευταίος 
εισακτέος στον ίδιο διαγωνισμό, στο Τμήμα και την 
Κατεύθυνση του Διδασκαλείου υποδοχής. 

β) Ο ενδιαφερόμενος εκπαιδευτικός για μετεγγραφή 
είχε περιλάβει στις προτιμήσεις του το Διδασκαλείο, 
στο οποίο ζητά να μετεγγραφεί. 

Μετεγγραφές κατά τη διάρκεια του δευτέρου έτους 
σπουδών δεν επιτρέπονται. 

Άρθρο 12 

Παρακολούθηση της εκπαιδευτικής διαδικασίας 

1. Η παρακολούθηση των μαθημάκυν, φροντιστηρίων, 
ασκήσεων, σεμιναρίων, εργαστηριακών μαθημάτων κ.λπ. 
εκ μέρους των μετεκπαιδευόμενων είναι υποχρεωτική 
και γίνεται σύμφωνα με το ωρολόγιο πρόγραμμα και 
τον Κανονισμό Σπουδών του Διδασκαλείου. 

2. Οι διδάσκοντες από κοινού με τον Πρόεδρο του 
Διδασκαλείου έχουν την ευθύνη για την τήρηση του 
απουσιολογίου. Σε περίπτωση υπέρβασης του ορίου των 
τριών (3) απουσιών από παράδοση, σεμινάριο, άσκηση ή 
εργαστηριακό μάθημα, ο μετεκπαιδευόμενος δεν αξιο¬ 
λογείται και υποχρεούται να επαναλάβει ή να επιλέξει 
σε επόμενο εξάμηνο το συγκεκριμένο μάθημα ή άλλο 
που το αντικαθιστά. 

3. Ο έλεγχος των απουσιών, η δικαιολόγηση τους και 
η χορήγηση αδειών γίνονται από το Διοικητικό Συμ¬ 
βούλιο με φροντίδα της Γραμματείας, σύμφωνα με τις 
ισχύουσες διατάξεις 

4. Για την απόκτηση του Διπλώματος του Διδα¬ 
σκαλείου Νηπιαγωγών Κρήτης οι μετεκπαιδευόμε¬ 
νοι πρέπει να έχουν παρακολουθήσει ανελλιπώς τα 
μαθήματα του προγράμματος και να έχουν επιτύχει 
στις εξετάσεις. 

5. Η Γραμματεία δέχεται τους μετεκπαιδευόμενους 
κάθε εργάσιμη ημέρα, κατ’ ελάχιστο επί μία και μισή 
ώρα, προκειμένου να παρέχονται οι αναγκαίες πληρο¬ 
φορίες, να υποβάλλονται αιτήσεις, δηλώσεις μαθημάτων 
κλπ. σύμφωνα με τις αποφάσεις των συλλογικών οργά¬ 
νων του Πανεπιστημίου Κρήτης και του Διδασκαλείου 
Νηπιαγωγών. 

6. Στους μετεκπαιδευόμενους παρέχονται διδακτικά 
βιβλία ή πανεπιστημιακές σημειώσεις σύμφωνα με την 
εκάστοτε ισχύουσα νομοθεσία και τις σχετικές υπουρ¬ 
γικές αποφάσεις. Η έγκριση και διανομή των διδακτικών 
βιβλίων και των σημειώσεων γίνεται μετά από απόφαση 
της Γ.Σ.Ε.Σ. του Διδασκαλείου. 


Αρθρο 13 

Ημερίδες, σεμινάρια, συνέδρια, 
εκπαιδευτικές εκδρομές 

1. Στον προϋπολογισμό του Διδασκαλείου Νηπιαγω¬ 
γών μπορεί να προβλέπεται πίστωση «Ειδικών Δρά¬ 
σεων» για την πραγματοποίηση εκδόσεων, ημερίδων, 
ερευνητικών προγραμμάτων, σεμιναρίων, συνεδρίων 
και εκπαιδευτικών εκδρομών, για την ομαδική μεταφο¬ 
ρά μετεκπαιδευόμενων σε Πειραματικά, Πρότυπα και 
άλλα νηπιαγωγεία, Παιδαγωγικά Ιδρύματα και Ερευνη¬ 
τικά Κέντρα της ημεδαπής ή αλλοδαπής. 

2. Η Γ.Σ.Ε.Σ. βεβαιώνει τον εκπαιδευτικό χαρακτήρα 
της εκδρομής του Διδασκαλείου, καθορίζει το ύψος της 
οικονομικής ενίσχυσης και ορίζει τα μέλη Δ.Ε.Π. που 
επιθυμούν να συμμετάσχουν ως συνοδοί καθώς και μέλη 
άλλων κατηγοριών του προσωπικού ως βοηθοί συνοδών, 
καθώς και κάθε λεπτομέρεια για την πραγματοποίηση 
της άσκησης ή της εκδρομής. 

3. Η οργάνωση και διεξαγωγή τελετών, εορτών και 
άλλων εκδηλώσεων ρυθμίζονται κατά περίπτωση, με 
αποφάσεις της Γ.Σ.Ε.Σ. του Διδασκαλείου, ύστερα από 
πρόταση του Δ.Σ. Με απόφαση της Γ.Σ.Ε.Σ. του Διδα¬ 
σκαλείου εγγράφεται ειδικό κονδύλιο στον προϋπολο¬ 
γισμό του Διδασκαλείου για την πραγματοποίηση των 
παραπάνω τελετών και εκδηλώσεων, όπως δεξιώσεις, 
μεταφορά και φιλοξενία προσκεκλημένων ομιλητών και 
εισηγητών συνεδρίων που οργανώνει ή συνδιοργανώνει 
το Διδασκαλείο. 

Αρθρο 14 

Έναρξη ισχύος του Εσωτερικού Κανονισμού 

1. Η Γ.Σ.Ε.Σ. του Διδασκαλείου Νηπιαγωγών είναι αρ¬ 
μόδια για την τροποποίηση των διατάξεων του Εσω¬ 
τερικού Κανονισμού, καθώς και για την επίλυση ερμη¬ 
νευτικών ζητημάτων. 

2 Ο παρών Εσωτερικός Κανονισμός ισχύει από τη 
δημοσίευση του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 78788 (5) 

Ανάθεση έργου στην Εταιρεία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την περίπτωση α' της παρ. 7 του άρθρου 5 του 
ν. 2408/1996 (ΦΕΚ 104 Α/4.6.1996), όπως έχει αντικατα- 
σταθεί με την παρ. 15 του άρθρου 3 του ν. 2749/1997 
(ΦΕΚ 67 Α/6.5.1997) και την παρ. 1 του άρθρου 31 του 
ν. 2664/1998 (ΦΕΚ 275 Α/3.12.1998). 

2) Την περίπτωση β' της παρ. 7 του άρθρου 5 του 
ν. 2408/1996 (ΦΕΚ 104 Α/4.6.1996) όπως έχει αντικατα- 
σταθεί με την παρ. 15 του άρθρου 3 του ν. 2479/1997 
(ΦΕΚ 67 Α/6.5.1997) και την περίπτωση β' της παρ. 5 του 
άρθρου 21 του ν. 2521/1997 (ΦΕΚ 174 Α/1.9.1997). 

3) Την περίπτωση γ' της παρ. 7 του άρθρου 5 του 
ν. 2408/1996 (ΦΕΚ104 Α/4.6.1996) όπως έχει αντικαταστα- 
θεί με την περίπτωση γ' της παρ. 5 του άρθρου 21 του 
ν. 2521/1997 (ΦΕΚ 174 Α/1.9.1997) και έχει συμπληρωθεί 
με την παρ. 3 του άρθρου 31 του ν. 2664/1998 (ΦΕΚ 275 
Α/3.12.1998). 

4) Την περίπτωση ιβ' της παρ. 7 του άρθρου 5 του 
ν. 2408/1996 (ΦΕΚ 104 Α/4.6.1996) όπως έχει προστεθεί 
με την παρ. 6 του άρθρου 60 του ν. 3160/2003 (ΦΕΚ 165 
Α/30.6.2003). 

5) Την υπ’ αριθμ. 205/2004 γνωμοδότηση του Γ' τμή¬ 
ματος του Νομικού Συμβουλίου του Κράτους. 

6) Την υπ’ αριθμ. 18/16.6.2007 απόφαση του Διοικητικού 
Συμβουλίου του ΚΕΘΕΑ, αποφασίζουμε: 

Αναθέτουμε στην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

Μελέτη, κατασκευή, επίβλεψη, προμήθεια του αναγκαί¬ 
ου εξοπλισμού και παραλαβή του έργου «Διαμόρφωση 
κατάλληλων χώρων για την λειτουργία “Προγράμματος 
Απεξάρτησης Τοξικομανών Κρατουμένων στη Δικαστική 
Φυλακή Κορυδαλλού”». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 79289/οικ. (6) 

Μερική Μετατροπή του Καταστήματος Κράτησης Τρι¬ 
κάλων τύπου Β σε Θεραπευτικό Κατάστημα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις 

α) Των άρθρων 18 παρ. 1,19 παρ. 1, 4 του ν. 2776/1999 
«Σωφρονιστικός Κώδικας», όπως συμπληρώθηκε με τις 
διατάξεις του άρθρου 14 του ν. 3038/2002 «Για την 
επίλυση των διαφορών του άρθρου 88 παρ. 2 του Συ¬ 
ντάγματος και λοιπών διατάξεων». 

β) Των άρθρων 31, 32 παρ. 1 του ν. 3459/2006 «Κώδικας 
Νόμων για τα Ναρκωτικά». 


2) Το γεγονός ότι, από τη διάταξη αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

την μερική μετατροπή του Καταστήματος Κράτησης 
Τρικάλων τύπου Β σε Θεραπευτικό Κατάστημα για το¬ 
ξικομανείς κρατούμενους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2007 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 11190 (7) 

Έγκριση υπερωριακής απασχόλησης υπαλλήλων της 
Δ/νσης ΚΕΠ της Ν.Α. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις». 

2. Τις διατάξεις του άρθρου 35 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση 
κ.λπ.» (ΦΕΚ 180/99 τ.Α') σύμφωνα με το οποίο η δια¬ 
πίστωση της ανάγκης για υπερωριακή εργασία των 
υπαλλήλων της Ν.Α. και η καθιέρωση αυτής με αμοιβή 
γίνεται με απόφαση Νομάρχη. 

3. Τις αυξημένες υπηρεσιακές ανάγκες της Διεύθυνσης 
ΚΕΠ (δελτία κοινωνικού τουρισμού, προκηρύξεις ΑΣΕΠ), 
αποφασίζουμε: 

Εγκρίνουμε για το διάστημα 1.7.2007 έως 31.12.2007 
υπερωριακή απασχόληση των 3 υπαλλήλων της Δ/νσης 
ΚΕΠ και για 200 ώρες για τον καθένα πέραν του κα¬ 
νονικού ωραίου εργασίας για την αντιμετώπιση των 
ανωτέρω υπηρεσιακών αναγκών. 

Ύψος δαπάνης 3790 ευρώ Φ072, ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 22 Ιουνίου 2007 
Ο Νομάρχης 
ΑΠ. ΠΑΠΑΤΟΛΙΑΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ι Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού, 
ι Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 
» Η τιμή πώλησης σε μορφή οά-Γοη η/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓπβΙ: Ιι 11 ρ://νννννν.β 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'+ Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α., τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 



Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β 1 . 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 






0201 2642407070008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·0ΐ.αΓ - ?-ΐίΐ3ίΙ: ιν6ίππ35Τ6ΐ·.6ί@θ{.ιιι· 


































